CELEX: 62020TN0730
Language: lt
Date: 2020-12-16 00:00:00
Title: Byla T-730/20: 2020 m. gruodžio 16 d. pareikštas ieškinys byloje ON / Komisija

2021 2 8   
            
            
               LT
            
            
               Europos Sąjungos oficialusis leidinys
            
            
               C 44/57
            
         
      2020 m. gruodžio 16 d. pareikštas ieškinys byloje ON / Komisija
      
      (Byla T-730/20)
      (2021/C 44/79)
      Proceso kalba: prancūzų
      
         Šalys
      
      
         Ieškovas: ON, atstovaujamas advokatės N. De Montigny
      
         Atsakovė: Europos Komisija
      
         Reikalavimai
      
      Ieškovas Bendrojo Teismo prašo:
      
                  —
               
               
                  Panaikinti 2020 m. kovo 12 d. PMO.1 (Individualių išmokų administravimo ir mokėjimo biuras) sprendimą, remiantis Tarnybos nuostatų 85 straipsniu, nuo 2015 m. sausio 1 d. susigrąžinti nepagrįstai sumokėtas sumas;
               
            
                  —
               
               
                  Prireikus, panaikinti 2020 m. rugsėjo 3 d. sprendimą atmesti skundą;
               
            
                  —
               
               
                  Priteisti iš atsakovės ieškovo patirtos neturtinės žalos atlyginimui kompensaciją, ex aequo et bono įvertintą 10 000 eurų;
               
            
                  —
               
               
                  Priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi trimis pagrindais.
      
                  1.
               
               
                  Pirmasis ieškinio pagrindas grindžiamas Tarnybos nuostatų 85 straipsnio pažeidimu, kiek buvo netenkinamos šio straipsnio taikymo sąlygos. Šiuo klausimu ieškovas be kita ko teigia, kad administracija neįrodė, jog jis žinojo ar turėjo žinoti, kad jam nepriklauso persikėlimo išmoka nuo pirmo ir vienintelio jo įdarbinimo pradžios, t. y. nuo 2009 m.
               
            
                  2.
               
               
                  Antrasis ieškinio pagrindas grindžiamas protingo termino principo nepaisymu. Šiuo klausimu ieškovas remiasi aplinkybe, kad dėl minėto protingo termino principo nepaisymo jis prarado galimybę įrodyti jo įprastinės gyvenamosios vietos buvimą už Jungtinės Karalystės ribų, turint omenyje, kad dokumentų saugojimo terminas paprastai nebūna ilgesnis nei dešimt metų.
               
            
                  3.
               
               
                  Trečiasis ieškinio pagrindas grindžiamas tarnybos klaida, kurią padarė administracija, prisiėmusi ištaisymo pareigą. Anot ieškovo, klaidą sudaro administracijos padaryta klaida nustatant jo pinigines teises jo įdarbinimo momentu.